Η επίδραση της πολυγλωσσίας στη λειτουργία της εργαζόμενης μνήμης και των εκτελεστικών λειτουργιών. Μια διερευνητική μελέτη σε ενήλικες πολύγλωσσους
Creators: name: Καρυπίδου, Μαρία Γεωργίου
Publisher: name: Aristotle University of Thessaloniki
Year: 2022
Subjects: Εργαζόμενη μνήμη
Εκτελεστικές λειτουργίες
Πολυγλωσσία
Διγλωσσία
Ενήλικες
Working memory
Executive functions
Multilingualism
Bilingualism
Adults

description: Η παρούσα έρευνα είχε ως σκοπό τη διερεύνηση της λειτουργίας της εργαζόμενης μνήμης και των εκτελεστικών λειτουργιών σε Πολύγλωσσους, Δίγλωσσους και Μονόγλωσσους ενήλικες. Συνολικά συμμετείχαν 64 ενήλικες, με μητρική γλώσσα την ελληνική, από τους οποίους οι 24 ήταν Πολύγλωσσοι, οι 8 Δίγλωσσοι και οι 32 Μονόγλωσσοι. Για τις ανάγκες της έρευνας, οι Δίγλωσσοι και Πολύγλωσσοι συμμετέχοντες/ουσες ενώθηκαν σε μια ομάδα και αποτέλεσαν την Πειραματική ομάδα ενώ οι Μονόγλωσσοι συμμετέχοντες/ουσες αποτέλεσαν την ομάδα Ελέγχου. Ο αριθμός των ανδρών και των γυναικών ήταν ίσος, διότι το δείγμα αποτελούταν από 32 άνδρες και 32 γυναίκες. Πιο συγκεκριμένα, στην Πειραματική ομάδα συμμετείχαν 16 άνδρες και 16 γυναίκες και στην ομάδα Ελέγχου έλαβαν μέρος 16 άνδρες και 16 γυναίκες. Οι Μονόγλωσσοι συμμετέχοντες/ουσες που αποτελούσαν την ομάδα ελέγχου, μιλούσαν μόνο τη μητρική τους γλώσσα, την ελληνική. Οι Δίγλωσσοι συμμετέχοντες/ουσες μιλούσαν δυο ξένες γλώσσες, ενώ οι Πολύγλωσσοι συμμετέχοντες/ουσες από τρεις έως τέσσερις ξένες γλώσσες. Οι συμμετέχοντες/ουσες κατηγοριοποιήθηκαν σύμφωνα με την ηλικία τους σε διαφορετικές ηλικιακές ομάδες. Ειδικότερα, στην πρώτη ηλικιακή ομάδα έλαβαν μέρος οι συμμετέχοντες/ουσες ηλικίας 20 έως 30 ετών, ενώ στη δεύτερη ηλικιακή ομάδα οι συμμετέχοντες/ουσες ηλικίας 40 έως 50 ετών αντίστοιχα. Οι συμμετέχοντες/ουσες διέφεραν όσον αφορά την ηλικία, το φύλο, το μορφωτικό επίπεδο και την οικογενειακή και εργασιακή τους κατάσταση. Η εργαζόμενη μνήμη των συμμετεχόντων/ουσών διερευνήθηκε μέσω της Δοκιμασίας Σειριακής και Αντίστροφης Ανάκλησης Ψηφιών (Digit Span, Wechsler, 1955) και της Δοκιμασίας Λεκτικής Ευχέρειας (Kosmidis et al., 2004), ενώ η διερεύνηση των εκτελεστικών λειτουργιών έγινε με τη χορήγηση της Δοκιμασίας Stroop (Stroop, 1935). Η ανάλυση των αποτελεσμάτων έδειξε ότι οι Δίγλωσσοι-Πολύγλωσσοι συμμετέχοντες/ουσες σημείωσαν υψηλότερες επιδόσεις, σε σύγκριση με τους Μονόγλωσσους συμμετέχοντες/ουσες, σε όλα τα γνωστικά έργα που χρησιμοποιήθηκαν στη συγκεκριμένη μελέτη. Ωστόσο, με βάση τα ευρήματα της παρούσας μελέτης διαπιστώθηκε ότι, η γλωσσική ικανότητα μπόρεσε να προβλέψει τις επιδόσεις των συμμετεχόντων/ουσών μόνο στις δοκιμασίες μέτρησης της εργαζόμενης μνήμης, αλλά όχι και στη δοκιμασία αξιολόγησης των εκτελεστικών λειτουργιών. Συνεπώς, διαπιστώνεται ότι η Διγλωσσία-Πολυγλωσσία επιδρά θετικά και ενισχύει την εργαζόμενη μνήμη και ενδεχομένως αυτό να έχει ως αποτέλεσμα και την αποδοτικότερη λειτουργία των εκτελεστικών λειτουργιών, στους Δίγλωσσους-Πολύγλωσσους ενήλικες.
description: The aim of the present study was to investigate the function of working memory and executive functions in Multilingual, Bilingual and Monolingual adults. The study involved 64 adults, with a native language of Greek, of whom 24 were multilinguals, 8 bilinguals and 32 monolinguals. For the needs of the research, the Bilingual and Multilingual participants were grouped together and formed the Experimental group while the Monolingual participants formed the Control group. The number of men and women was equal because the sample consisted of 32 men and 32 women. More specifically, 16 men and 16 women participated in the Experimental group and 16 men and 16 women participated in the Control group. The monolingual participants who constituted the control group, spoke only their native language (Greek). Bilingual participants spoke two foreign languages, while multilingual participants spoke three to four foreign languages. Participants were categorized according to their age into different age groups. In particular, in the first age group participated the participants aged 20 to 30 years, while in the second age group the participants aged 40 to 50 years respectively. Participants differed in terms of age, gender, educational level and marital and work status. The working memory of the participants was examined through the Digit Span Task (Wechsler, 1955) and the Verbal Fluency Test (Kosmidis et al., 2004), while the executive functions were investigated using the Stroop Test (Stroop, 1935). The analysis of the results showed that the Bilingual-Multilingual participants scored higher in all of the cognitive tasks, compared to the Monolingual participants. However, based on the findings of the present study, it was found that language ability was able to predict the performance of participants only in the working memory tasks, but not in the task that assessed the executive functions. Therefore, it is found that Bilingualism-Multilingualism has a positive effect and enhances working memory and can lead to a more efficient functioning of executive functions, in Bilingual-Multilingual adults.